CONSILIUL JUDEŢEAN
BISTRIŢA-NĂSĂUD

DIRECŢIA ECONOMICĂ

Nr. 6987/1 din 22.11.2011
R A P O R T

privind instituirea unor impozite şi taxe locale pentru anul fiscal 2012
                   Veniturile bugetelor locale se formează din venituri proprii, cote şi sume defalcate din impozitul pe venit, respectiv TVA datorate bugetului de stat şi repartizate bugetelor locale din veniturile cu destinaţie specială.
                   Impozitele şi taxele locale se stabilesc de către consiliile locale şi judeţene, prin adoptarea de hotărâri în limitele şi condiţiile Legii nr.571/2003 privind aprobarea Codului fiscal cu modificările ulterioare.
                   Având în vedere:

· prevederile art.27 din Legea nr. 273/2006 privind finanţele publice locale;      

· prevederile titlului IX din Legea nr.571/2003 privind aprobarea Codului fiscal modificată prin Legea nr. 343/2006 ;
· prevederile Hotărârii Guvernului nr.956/2009 privind nivelurile pentru valorile impozabile, impozitele şi taxele locale şi alte taxe asimilate acestora , precum şi amenzile aplicabile începând cu anul fiscal 2010;
· prevederile Hotărârii Guvernului nr.1861/2006 pentru modificarea şi completarea Normelor metodologice de aplicare a Legii nr.571/2003 privind Codul fiscal,  aprobate prin Hotărârea Guvernului nr. 44/2004,

                    Propunem Consiliului Judeţean aprobarea proiectului de hotărâre privind instituirea unor impozite şi taxe locale pentru anul 2012.
                   Taxele propuse în anexa  la proiectul de  hotărâre au rămas la acelaşi nivel, cum au fost  stabilite în  Hotărârea Guvernului nr.956 / 2009  adoptată în condiţiile art.III  din Legea nr.343/2006. 

                    Proiectul de hotărâre iniţiat , va fi adus la cunoştinţa publică în conformitate cu prevederile Legii nr.52/2003, prin anunţ în mass - media şi pe pagina de internet a Consiliului Judeţean Bistriţa-Năsăud.
                    Solicit  ca proiectul de hotărâre  să fie dezbătut  şi supus adoptării în plenul Consiliului Judeţean.
                     Director executiv,

                         Viorel Tiniş

